stanford-oval/wikipedia huggingface dataset:
Torohovka

| Torohovka Тороховка |
| --- | --- |
Maanosa:  Eurooppa
Maat:  Venäjä
Maakunta/Alue:  Pihkovan alue
Kunta/Piiri:  Outovan piiri
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Torohovkan valuma-alue
Pinta-ala:  63,4 km2
Joen uoman kohteita
Alkulähde:  alkulähde
 :  58.5706°N, 28.0839°E
Laskupaikka:  Peipsijärvi
 :  58.5584°N, 27.8375°E
Mittaustietoja
Lähdekorkeus:  yli 48,5 m  mpy. 
Laskukorkeus:  noin 30 m  mpy.
Korkeusero:  18,5 m
Pituus:  18 km  
Kaltevuus:  1,03 m/km
Muuta
Torohovka (ven. Тороховка) on Luoteis-Venäjällä Pihkovan alueella Putovan piirissä virtaava 18 kilometriä pitkä joki, joka laskee Peipsijärveen.
Joen kulku

Joen pituus on ilmoitettu olevan 18 kilometriä, mutta sille on ilmoitettu pituudeksi myös 22,6 kilometriä . Joki saa alkunsa entisestä kylästä Mišina Gorasta (ven. Мишина Гора), jonka pusikoituneiden peltojen keskellä on sen latvaoja. Oja poistuu kylästä kilometrin verran luoteeseen päin, sitten saman verran länteen päin ja vielä neljä kilometriä lounaaseen päin. Joen puolivälistä alkaen se virtaa kohti länttä ja siellä olevia peltomaita. Ensimmäinen kylä on pieni Strogino (ven. Строгино), jossa pääuomaan yhtyy etelästä tuleva puro Muhinskaja (ven. Мухинская). Joki alittaa Gdovista tulevan maantien 58K-096 Rubtsovštšinan (ven. Рубцовщина) kylässä. Peipsijärveen on sieltä enää kaksi kilometriä matkaa ja rannan läheisyydessä sijaitsevat vielä Novinkan (ven. Новинка) ja Zamogiljen (ven. Замогилье) kylät. Joen loppukilometri on kosteikkomaista tulvauomaa, jonne vesi nousee aina, kun myös Peipsijärven vedenpinta kohoaa.
Luontoarvoja

Joki sijaitsee ojittamattomalla metsäseudulla, joka on autioitunut. Torohovkan sivu-uomiin ei johda ilmakuvien perusteella merkittävästä ojia, joten se voi selittää keväiset ja syksyiset tulvat. Kesäisin on joessa vain vähän vettä. Joki jäätyy tavallisesti marras-joulukuussa ja jäät sulaavat ilman jäidenlähtöä uomaansa huhtikuussa. Vedenlaatu on hyvä ja sen mineraalipitoisuus tekee vedestä pehmeän ja neutraalin.
Valuma-alue ja sivujoet

Torohovka sijaitsee Narvanjoen vesistöalueessa Peipsijärven alueella. Joki laskee Peipsijärven pohjoisosan itärantaan, mistä järven pohjoispäästä alkava Narvanjoki jatkaa pohjoiseen päin ja laskee lopuksi Suomenlahteen. Torohovkan suurimpia sivujokia ei ole toistaiseksi nimetty karttapalveluiden karttoihin. Poikkeuksen tekee Muhinskaja, joka tulee etelästä ja yhtyy pääuomaan sen alajuoksun alkuosassa. Sivujoki alkaa etelässä sijaitsevasta suuresta suoalueesta (ven. Бол. Мох). Yläjuoksulla on toinen sivuhaara, joka tulee siihen pohjoisesta. Se alkaa erään hiljenneen kylän eteläosasta.
Hallintoalue

Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000027404 .
Huomautuksia

1 2 3 4 5  Teksti on osittain käännös venäjänkielisestä artikkelista ru:Тороховка, jonka tiedot on vielä tarkistamatta muista lähteistä.
1 2 3  Tieto on peräisin internetin Yandex- tai Kosmosnimki- karttapalvelusta.
Käännös suomeksi
Tomorrow (yhtye)

| Tomorrow> Tiedot |
| --- | --- |
Toiminnassa:  maaliskuu 1967 – huhtikuu 1968
Tyylilaji:  psykedeelinen rock
Kotipaikka:  Lontoo, Englanti, Yhdistynyt kuningaskunta
Laulukieli:  englanti
Jäsenet:  John ”Twink” Alder, Steve Howe, Keith West, John "Junior" Wood
Levy-yhtiö:  Parlophone, EMI
Infobox OKNimi-testi OK: 
Tomorrow oli brittiläinen vuosina 1966–1968 toiminut yhtye, joka soitti psykedeelistä rockia. Nykyisin yhtye muistetaan parhaiten siitä, että sen kokoonpanoon kuuluivat Yes-yhtyeessä kansainväliseen maineeseen noussut kitaristi Steve Howe sekä Pink Fairies -rumpali John ”Twink” Alder.
Yhtye syntyi The In Crowd -nimisestä rhythm & blues -kokoonpanosta, jota johti laulaja Keith West ja johon Steve Howe liittyi toiseksi kitaristiksi. Yhtyeen jäsenistö vakiintui muotoon Keith West (laulu), Steve Howe (kitara), John ”Junior” Wood (basso) ja John ”Twink” Alder (rummut). Nimeksi yhtye otti Tomorrow’n tyylin muuttuessa. Yhtye pääsi varsin nopeasti soittamaan ajan merkittäviin paikkoihin, kuten Lontoon Roundhouseen ja UFO-klubille Pink Floydin kanssa.
Valkoisia polkupyöriä, teinioopperaa ja vallankumous

Tomorrow teki sopimuksen Parlophone-levymerkin kanssa, ja sen ensimmäinen single oli 1967 julkaistu My White Bicycle/Claramont Lake. Single sai vahvan underground-suosion. Sen inspiraationa olivat yhtyeen Amsterdamissa näkemät yhteiseen käyttöön tarkoitetut valkoiset polkupyörät. Säveltäjänimenä West käytti oikeata sukunimeään Hopkins. Toisena tekijänä oli Ken Burgess. Single ei noussut listoille, mutta vakiinnutti yhtyeen aseman. Lisäksi tästä singlestä tuli eräs psykedeelisen popmusiikin kulttiklassikoista, jota arvostetaan edelleen.
Toisena singlenään yhtye julkaisi Westin ja Steve Howen sävellyksen ”Revolution”, jota ei pidä sekoittaa The Beatlesin samannimiseen kappaleeseen. Singlen b-puolena oli ”Three Jolly Little Dwarfs”. Tähän aikaan sattunut The Rolling Stonesin Mick Jaggerin ja Keith Richardsin pidätys oli ”Revolutionin” innoittajana. Tomorrow’n saadessa tiedon asiasta yhtyeen oli määrä esiintyä klubilla, joka sijaitsi lähellä News of the World -kohusanomalehden toimitusta Lontoon Fleet Streetillä. Lehteä pidettiin yleisesti pidätyksen aiheuttajana, sillä se oli kirjoittanut väitetystä huumeiden käytöstä Richardsin kotijuhlissa. Rumpali Twink Adler johti vihaisen yleisön piirittämään toimistoa ja poliisien saavuttua jälleen takaisin klubille. Esiintymisen aikana Twink kiersi yleisön joukossa toistaen revolution-sanaa (suom. vallankumous) Howen soittaessa sooloa.
Yhtyeen tuottajalla Mark Wirtzillä oli kunnianhimoinen ajatus rock-oopperasta ja erääksi sen kappaleista piti tulla "Grocer Jackin", joka tuli paremmin tunnetuksi nimellä "Excerpt from A Teenage Opera." Wirtz oli pyytänyt jo The In Crowdia mukaan projektiin jatkaen yhteistyötä sen nimen ja kokoonpanon muuttuessa.
Singlen lauloi Keith West ja taustalla käytettiin suurta orkesteria. Tomorrow’n jäsenistä mukana olivat Junior Wood ja Steve Howe Aynsley Dunbarin ollessa rumpalina. Kappaleesta tuli suuri hitti ja se nousi Englannissa singlelevyjen myyntilistoilla toiseksi.  Suuria vaikuttajia Excerpt from A Teenage Operan saamaan menestykseen olivat piraattiradiot eli kaupalliset merirosvoasemat Radio Caroline sekä radio London, jotka lähettivät musiikkia ympäri vuorokauden ja tekivät Keith Westin kappaleen näin tutuksi Britteinsaarten lisäksi myös monissa muissa maissa. Samoihin aikoihin julkaistu Tomorrow’n single Revolution jäi vähälle huomiolle. Yhtye ja etenkin West joutuivat ristiriitaiseen tilanteeseen järjestäjien kiinnittäessä huomion Westiin ja hittikappaleeseen. Kappaletta ei oltu tarkoitettu yhtyeen esitettäväksi mutta sitä vaadittiin. Irlannissa yhtye esiintyi nimellä Keith West & Tomorrow, koska se oli varattu kiertueelle tällä nimellä. Palkkiot nousivat näin 150 punnasta parhaimmillaan 400 puntaan.
Albumi

"Teenage Operan" menestys jäi sen julkaisseelta levy-yhtiö Emiltä hyödyntämättä ja itse ooppera ei nähnyt koskaan päivänvaloa. Lisäksi Keith Westin seuraava single "Sam" sai vaatimattoman vastaanoton. Tämän jälkeen West paneutui oman uransa ohella myös yhtyeensä menestyksen kasvattamiseen ja albumi Tomorrow ilmestyi helmikuussa 1968. Se oli tuolloin kuitenkin jo myöhässä hyötyäkseen psykedelian huippukaudesta osaksi juuri "Excerpt from A Teenage Operan" menestyksen vuoksi, mikä hajotti Mark Wirtzin huomiota Tomorrow-yhtyeen kustannuksella. Albumi tehtiin hyvin nopeasti ja jo tekoaikaan vaatimattomassa 4-raitastudiossa. Albumin mustavalkoinen kansitaide oli yhtyeelle pettymys mikä korosti heille musiikkimaailmassa tapahtuneita muutoksia psykedelian mentyä pois muodista.
Steve Howe muistelee:
"Albumin kansi oli taloudellisista syistä mustavalkoinen. Irvistin nähdessäni sen, tarkoitan Sgt.Pepperin jälkeen! Mutta albumi oli jo myöhässä. 1968 oli jotenkin todellinen. Yht'äkkiä meillä ei ollut keikkoja. Innostus ja himo tekemiseen katosi."
Hajoamisen jälkeen

Keväällä 1968 Tomorrowin rivit hajosivat Yhtyeen hajottua Junior Wood ja Twink tekivät toukokuussa 1968 kahdestaan singlen 10000 Words In A Cardboard Box/Good Wizard Meets Naughty Wizard nimellä The Aquarian Age. Tämä jäi kokoonpanon ainoaksi singleksi, vaikka se herätti jonkin verran huomiota lehdistössä. Twink liittyi Pretty Things -yhtyeeseen ja soitti näiden kunnianhimoisella albumilla S.F Sorrow, joka oli eräs rock-historian ensimmäisistä teema-albumeista ja yleisesti tunnustettu ensimmäinen rock-ooppera. Howe perusti The Bodast -yhtyeen ja liittyi myöhemmin vuonna 1970 Yes-yhtyeeseen. West teki soolosopimuksen EMI-yhtiön kanssa, mutta hänen soolo-uransa ei saavuttanut kovinkaan suurta menestystä. "My White Bicycle" nousi Nazareth-yhtyeen myötä suosioon vuonna 1975.
Mark Wirtz on julkaissut Teenage Opera -esitykseen tarkoitetun musiikin nimellä A Teenage Opera, jolla Tomorrow’n muusikot ovat mukana. Sen äänitykset tehtiin 1967.
Diskografia

Albumi:
Tomorrow:
Diskografia > Ykköspuoli

"My White Bicycle"* (Keith Hopkins, Ken Burgess) – 3:17
"Colonel Brown"* (Hopkins, Burgess)– 2:51
"Real Life Permanent Dream" (Hopkins) – 3:15
"Shy Boy"* (Hopkins, Burgess) – 2:26
"Revolution"* (Hopkins, Howe) – 3
Diskografia > Kakkospuoli

"The Incredible Journey of Timothy Chase" (Hopkins) – 3:17
"Auntie Mary's Dress Shop"* (Hopkins, Burgess) – 2:44
"Strawberry Fields Forever" (John Lennon, Paul McCartney) – 3:58
"Three Jolly Little Dwarfs"* (Hopkins, Burgess) – 2:26
"Now Your Time Has Come" (Hopkins) – 4:51
"Hallucinations"* (Hopkins, Burgess) – 2:37
Steve Howe 1970-luvulla.
Trooppinen sykloni Phailin

| Phailin |
| --- | --- |
 12. lokakuuta
Nimettiin::  9.10.2013
Rantautui::  12.10.2013
Alin paine::  936 hPa
Kovin tuuli::  67 m/s
 Phailinin reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Trooppinen sykloni Phailin oli trooppinen hirmumyrsky, joka aiheutti lokakuussa 2013 tuhoa Intian Odishan ja Andhra Pradeshin osavaltioissa. Perjantaina 11. lokakuuta se oli voimakkuudeltaan korkeimmassa eli 5. luokassa Saffirin-Simpsonin hurrikaaniasteikolla.
Samoilla alueilla teki vuonna 1999 tuhojaan Orissan sykloni.
Meteorologia

Phailin on vuoden 2013 Intian valtameren hirmumyrskykauden toinen nimetty myrsky.
Phailin rantautui 12. lokakuuta klo 21 aikoihin Odishaan Gopalpurin kaupungin lähelle. Ganjamin alueella mitattiin yli 66 m/s tuulen nopeuksia. Intian ilmatieteen laitoksen johtajan L. S. Rathoren mukaan tuulen osuessa rannikolle sen nopeus oli 58 m/s eli lähellä Intian omaa ennustetta 61 m/s. Odishan pääkaupungissa Bhubaneswarissa satoi vuorokaudessa 130 mm vettä. Myrsky nostatti rannikolla laajalla alueella yli 3 metrin myrskyvuoksen.
Vaikutukset

Myrskyn lähestyessä Intian rannikkoa 720 000 ihmistä evakuoitiin kodeistaan. Evakuointien ansiosta kuolonuhrien määrä jäi paljon pelättyä pienemmäksi. Myrsky tuhosi rannikkoseudulla taloja, kaatoi puita ja katkoi sähkö- ja tietoliikennelinjoja sekä maanteitä ja rautateitä.
The Honeymooners

| The Honeymooners |
| --- | --- |
Tyyli:  tilannekomedia
Pääosissa:  Jackie Gleason Art Carney Audrey Meadows Joyce Randolph
Alkuperämaa:   Yhdysvallat
Alkuperäiskieli:  englanti
Verkko:   CBS
Esitetty:  lokakuu 1955 – syyskuu 1956
Jaksoja:  39
Tuotanto
Tuottaja(t):  Jack Philbin Jack Hurdle
Aiheesta muualla
IMDb 
The Honeymooners oli yhdysvaltalainen komediasarja, jota CBS esitti lokakuusta 1955 syyskuuhun 1956.
The Honeymooners sai alkunsa Jackie Gleasonin sketseistä, joita hän esitti DuMont Television Networkin Cavalcade of Stars -viihdesarjassa vuodesta 1951 alkaen. Näissä avioparin ongelmia käsittelevissä sketseissä Gleason esitti Ralph Kramdenia ja Pert Kelton hänen puolisoaan Alicea. Myöhemmin sktseihin tuotiin lisää henkilöhahmoja, kuten Elaine Stritchin esittämä Trixie Norton.
CBS:n pääjohtaja William S. Paley sai houkuteltua Gleasonin pois DuMontilta. Aluksi myös CBS esitti The Honeymoonersia irrallisina sketseinä, kunnes kaudelle 1955 – 1956 siitä tehtiin normaalimuotoinen tilannekomediasarja. Sarjassa Audrey Meadows esitti Alice Kramdenia ja Joyce Randolph Trixie Nortonia. Jo aikaisemmissa sketseissäkin esiintynyt Art Carney esitti Ed Nortonin roolin.
Sarjan katsoluvut kuitenkin putosivat verrattuna aikaisempaan The Jackie Gleason Show'hun, joten sarjaa ei jatkettu ensimmäisen tuotantokauden jälkeen. Gleason myi sarjan oikeudet CBS:lle 1,5 miljoonan dollarin kauppahinnalla. Myöhemmin The Honeymoonersista on tullut eräs taloudellisesti menestyneimmistä syndikoiduista televisiosarjoista.
Pois valoista – live 2012

| Pois valoista – live 2012 Kauko Röyhkä & Narttu |
| --- | --- | --- |

Livealbumin tiedot
 Äänitetty : 2012
 Julkaistu: 6. syyskuuta 2013
 Tyylilaji: pop rock
 Levy-yhtiö: Svart Records
Kauko Röyhkän muut julkaisut
| Olen Messias 2012 | Pois valoista – live 2012 2013 | Etelän peto 2014 |
Pois valoista – live 2012 on Kauko Röyhkän live-albumi, joka julkaistiin 6. syyskuuta 2013. Levy on koottu Röyhkän Narttu-yhtyeen syksyn 2012 paluukeikoilta, kitaristi ja tuottaja Tommi Vikstenin johdolla. Se julkaistiin tupla-CD:nä, tupla-LP:nä sekä digitaalisessa muodossa. Rajoitetussa ensipainoksessa ovat mukana bonuskappaleet "Maa on voimaa" sekä "Preerian kuu". Nimikappaleesta *Pois valoista" kuvattiin myös musiikkivideo, jonka toteutti Olli Hurskainen.
Kappaleet

CD 1
Pois valoista
Nivelet
Lauralle
Majavalakki
Mieluummin vanha kuin aikuinen
Kotikaupunkini
Laulujen nainen
Kovat pojat
Crescendo
Mainostaulujen taakse
Ihmelapsen viimeiset hetket
Talo meren rannalla
Ruosteinen kuu
Kaukana
Korsikalainen
Paha maa
Ennen olin kokonaan toinen
Sukellan taivaalle
Onnellinen laiva
Pikku enkeli
CD 2
Maa on voimaa
Preerian kuu
Kokoonpano

Kauko Röyhkä – laulu
Tommi Viksten – kitara
Jarmo Heikkinen – kitara, taustalaulu
Heikki Tikka – rummut, taustalaulu
Mats Huldén – basso
Pekka Gröhn – koskettimet, taustalaulu
+
Juha Metso – valokuvat
Arvostelut

Soundi:
Poinzi

Poinzi oli Yle TV2 -kanavalla osana Galaxia esitetty lasten liikuntaohjelma, jossa katsojat saivat luoda hahmon internetissä. Hahmoja olivat koira nimeltään Viilee, porsas nimeltään Ciidu, virtahepo nimeltään Virtane ja lisko nimeltään Limu. Tehtävänä oli täyttää joka päivä hahmon tiedot (yöunen pituus, liikunnan määrä, ruokavalio, ym.) internetissä. Ohjelmaa juonsi Ville "Mongo" Mononen, joka oli myös toinen käsikirjoittajista. Hänen lisäkseen ohjelmaa käsikirjoitti Pirkko-Liisa Perttula. Ohjelman ensimmäinen jakso esitettiin sunnuntaina 30. lokakuuta 2005. Viimeinen Poinzi esitettiin 1. kesäkuuta 2011.
Hahmot

Koira Viilee
Porsas Ciidu
Virtahepo Virtane
Lisko Limu
Ohjelman tekijät

Animaatiot - Risto Nurisalo
Animaattori - Kari Häkkinen
Verkko - Päivi Kotkavuori & Jani Mensonen
Asiantuntija - Janna Rantala
Tanssinopettajat - Jimi Kettunen & Eemi Söderström
Hiphop-opettajat - Naledi Bodibe & Renaz Ebrahimi
Kuvaaja - Jaakko Kiiveri
Kameramiehet - Kari Romppainen, Kristina Luodes, Risto Finneman, Jouko Jokela
Äänittäjät - Jari Kanerva, Ismo Selin
Valaisijat - Erkki Paavilainen, Henrik Häggblom
Käyttömestarit - Mervi Ojala, Toni Lampu, Reijo Kallunki
Kuvanauhoittajat - Johanna Polso, Timo Markio
Leikkaaja - Piia Panula, Kari Leppälä
Insertit - Esa Salokorpi, Manu Karppelin
Naamioitsija - Tarja Seppälä, Ulla Ali, Merja Ritaranta, Leena Pylväs
Puvustaja - Jaana Aro
Lavastaja - Riikka Paavola
Graafikot - Mikko Koivula, Sirpa Koivumäki & Markku Lyytinen
Studio-ohjaaja - Jari Karjalainen, Marko Lintu
Musiikki - Petri Koskimäki
Kuvaussihteeri - Tiiu Valtatie, Iina Suominen
Ohjaaja - Jyrki Laaksonen, Tiina Santaharju
Tuottaja - Jarmo Oksa, Jari Mäkipää
Aiheesta muualla

http://www.yle.fi/lapset
http://www.yle.fi/poinzi
The Kid

The Kid voi tarkoittaa ainakin seuraavia:
Chaplinin poika (The Kid), Charlie Chaplinin elokuva vuodelta 1921
Pojasta mieheksi (Disney’s The Kid), elokuva vuodelta 2000
The Kid, Nick Moranin ohjaama elokuva vuodelta 2010
The Kid, Vincent D'Onofrion ohjaama elokuva vuodelta 2019.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Kid”, voi hakea sivunnimihaulla, laajalla sivunnimihaulla tai tekstihaulla.
Progeyö

Progeyö oli progressiivista rockia käsitellyt teemaohjelma, jota lähetettiin harvakseltaan yhteensä 11 osaa Yleisradion Radiomafia-kanavalla 1990-luvulla ja 2000-luvun alussa. Näitä läpi yön kestäneitä ohjelmia vetivät ainakin Hannu Blommila, Harri Hakanen ja Matti Puhtila.
Progeyö on palannut ääneen ainakin kolme kertaa Radiomafian jälkeen: Ylen Yöradiossa kesällä 2007 (juontajana Blommila) ja 6.–7. kesäkuuta 2008 (Blommila, Hakanen) ja kesällä 2014, jolloin Progeyö oli yksi Ylen Yöradion teemaöistä Ysäriyön, juhannuksen teemayön ja 1960-luvun musiikille omistetun teemayön lisäksi.
Lisäksi vuodesta 2015 lähtien vappuisin Aalto-yliopiston opiskelijoiden järjestämässä opiskelija-radiossa Radiodiodissa on esiintynyt vakio-ohjelmistona Progeyö-niminen ohjelma. Ohjelma noudattaa samaa teemaa kuin Ylellä esitetty ohjelma, mutta ei nimestään ja teemastaan huolimatta liity tähän mitenkään.
Prontáni

| Prontáni Προντάνη |
| --- | --- |
Valtiot:  Kreikka
Paikkakunta:  Paramythiá, Soúli, Thesprotia, Epeiros
Koordinaatit:  39°26′37″N, 20°25′33″E
Mittaustietoja
Pinnankorkeus:  450 m
Leveys:  0,4 km
Pinta-ala:  0,3 km²
 fiProntáni 
Prontáni (kreik. Λίμνη Προντάνη, Límni Prontáni) on järvi Epeiroksessa Kreikassa. Sen pinta-ala on noin 0,3 neliökilometriä ja ympärysmitta noin neljä kilometriä. Järvi sijaitsee Soúlin kunnassa Thesprotian alueyksikössä. Prontáni ja sen ympäristö ovat osa Natura-aluetta, joka käsittää myös muun muassa Kanéta- ja Kalodíki-järvien alueen.
Titus (elokuva)

| Titus |
| --- | --- |

Ohjaaja:  Julie Taymor
Käsikirjoittaja:  Julie Taymor
Perustuu:  William Shakespearen näytelmään Titus Andronicus
Tuottaja:  Julie Taymor Conchita Airoldi Jody Allen
Säveltäjä:  Elliot Goldenthal
Kuvaaja:  Luciano Tovoli
Leikkaaja:  Françoise Bonnot
Tuotantosuunnittelija:  Dante Ferretti
Pukusuunnittelija:  Milena Canonero
Pääosat:  Anthony Hopkins Jessica Lange
Valmistustiedot
Valmistusmaa:   Yhdysvallat  Yhdistynyt kuningaskunta  Italia
Tuotantoyhtiö:  Overseas Filmgroup Clear Blue Sky Productions
Levittäjä:  Fox Searchlight Pictures Netflix
Ensi-ilta:   25. joulukuuta 1999 Los Angeles, Kalifornia New York City, New York 11. helmikuuta 2000  24. maaliskuuta 2000  1. syyskuuta 2000 Lontoo 29. syyskuuta 2000
Kesto:  162 minuuttia
Alkuperäiskieli:  englanti, latina
Aiheesta muualla
IMDb 
Elonet
AllMovie
Infobox OKNimi-testi OK: 
Titus (engl. Titus) on vuonna 1999 ensi-iltansa saanut Julie Taymorin ohjaama ja käsikirjoittama yhdysvaltalais-brittiläis-italialainen jännitysdraamaelokuva, joka perustuu William Shakespearen kostoaiheiseen tragedianäytelmään Titus Andronicus. Titus kertoo antiikin Rooman kenraalin tuhosta.
Tituksen nimiroolissa on Anthony Hopkins ja goottien kuningatarta näyttelee Jessica Lange. Titus on Titus Andronicuksen ensimmäinen elokuvasovitus. Elokuvan tuotantoyhtiöinä olivat Overseas Filmgroup ja Clear Blue Sky Productions ja levittäjänä Fox Searchlight Pictures. Titus on ohjaaja ja käsikirjoittaja Taymorin esikoisohjaus elokuvassa.
Juoni

Titus kertoo roomalaisesta kenraalista, Titus Andronicuksesta (Anthony Hopkins), joka palaa sodasta voitokkaana ja tuo mukanaan kuningasperheelle arvokkaita panttivankeja. Goottien kuningatar Tamora (Jessica Lange) on juonittelija, ja Tituksen pystypäisyys johtaa veritaisteluihin ja lopulta tuhoon.
Näyttelijät

| 0 | 1 | 2 |
| --- | --- | --- |
|  Anthony Hopkins  | … |  Titus Andronicus   |
|  Jessica Lange  | … |  Tamora   |
|  Harry Lennix  | … |  Aaron   |
|  Angus Macfadyen  | … |  Lucius   |
|  Alan Cumming  | … |  Saturninus   |
|  Laura Fraser  | … |  Lavinia   |
|  James Frain  | … |  Bassianus   |
|  Colm Feore  | … |  Marcus Andronicus   |
|  Jonathan Rhys-Meyers  | … |  Chiron   |
|  Matthew Rhys  | … |  Demetrius   |
|  Kenny Doughty  | … |  Quintus   |
|  Blake Ritson  | … |  Mutius   |
|  Colin Wells  | … |  Martius   |
|  Osheen Jones  | … |  nuori Lucius   |
|  Raz Degan  | … |  Alarbus   |
|  Geraldine McEwan  | … |  hoitaja   |
Tuotanto

Tituksen kuvaukset alkoivat 5. lokakuuta vuonna 1998. Näyttelijät olivat harjoitelleet kolme viikkoa ennen kuvausten alkua. Elokuva kuvattiin Floridan Tampassa, Kroatian Pulassa ja Italian Roomassa sekä siellä sijaitsevalla Cinecittàssa 20 miljoonan dollarin budjetilla. Elokuvan kuvaukset päättyivät tammikuussa vuonna 1999.
Soundtrack

Tituksen musiikin sävelsi ohjaaja Julie Taymorin pitkäaikainen ystävä ja avopuoliso Elliot Goldenthal. Elokuvan soundtrack-albumi julkaistiin 11. tammikuuta vuonna 2000.
| Raita | Kappale | Kesto | Säveltäjä |
| --- | --- | --- | --- |
| 1. | "Victorius Titus" | 2:58 | Elliot Goldenthal |
| 2. | "Procession & Obsequis" | 3:00 | Elliot Goldenthal |
| 3. | "Revenge Wheel" | 0:54 | Elliot Goldenthal |
| 4. | "Tribute & Suffrage" | 4:17 | Elliot Goldenthal |
| 5. | "Arrows of the Gods" | 1:33 | Elliot Goldenthal |
| 6. | "An Offering" | 2:04 | Elliot Goldenthal |
| 7. | "Crossroads" | 3:24 | Elliot Goldenthal |
| 8. | "Vortex" | 1:34 | Elliot Goldenthal |
| 9. | "Swing Rave" | 1:53 | Elliot Goldenthal |
| 10. | "Ill-Fated Plot" | 2:20 | Elliot Goldenthal |
| 11. | "Pickled Heads" | 5:05 | Elliot Goldenthal |
| 12. | "Tamora’s Pastorale" | 1:13 | Elliot Goldenthal |
| 13. | "Titus’ Vow" | 3:43 | Elliot Goldenthal |
| 14. | "Mad Ole Titus" | 2:27 | Elliot Goldenthal |
| 15. | "Philimelagram" | 1:46 | Elliot Goldenthal |
| 16. | "Pressing Judgement" | 3:32 | Elliot Goldenthal |
| 17. | "Aaron’s Plea" | 2:01 | Elliot Goldenthal |
| 18. | "Coronation" | 1:54 | Elliot Goldenthal |
| 19. | "Apian Stomp" | 1:32 | Elliot Goldenthal |
| 20. | "Adagio" | 2:25 | Elliot Goldenthal |
| 21. | "Finale" | 8:34 | Elliot Goldenthal |
| 22. | "Vivere" | 3:33 | Carlo Buti |
Julkaisu ja vastaanotto

Yhdysvalloissa Titus sai ensi-iltansa 25. joulukuuta vuonna 1999 Los Angelesissa ja New Yorkissa. Rajoitettuun teatterilevitykseen elokuva pääsi seuraavana vuonna 11. helmikuuta. Italiassa elokuva tuli ensi-iltaan 24. maaliskuuta vuonna 2000 ja Isossa-Britanniassa ensimmäiseksi 1. syyskuuta 2000 Lontoossa ja sitten 29. syyskuuta maanlaajuisesti. Titusta ei esitetty Suomessa ollenkaan elokuvateattereissa, mutta elokuva julkaistiin VHS:lle ja DVD:lle.
Ilmestyessään Titus oli taloudellinen floppi. Titus tuotti vain 22 313 dollaria avausviikonloppunaan, joka johtui rajoitetusta teatterilevityksestä. Titusta esitettiin vain kahdessa elokuvateatterissa avausviikonloppuna. Elokuvan laajin teatterilevitys Yhdysvalloissa ylsi ainoastaan 35:een elokuvateatteriin, joka johti vain 2 007 290 dollarin lipputuloihin.
Titus sai ilmestyessään kriitikoilta myönteisen vastaanoton. Metacriticissä elokuvalla on arvosanana 57, joka perustuu kahteenkymmeneenyhdeksään arvosteluun. Rotten Tomatoes -sivustolla elokuvalla on "tuore" 68 prosentin arvosana, joka perustuu seitsemäänkymmeneenviiteen arvosteluun. Melkein 20 250 arvionsa tehdystä käyttäjästä 86 prosenttia piti elokuvasta. Elokuva sai kritiikkiä muun muassa sen 162:n minuutin pituudesta.
The New York Timesin elokuvakriitikko Stephen Holden antoi elokuvalle myönteisen arvostelun tehden Tituksesta "kriitikkojen valinnan". Chicago Sun-Timesin Roger Ebert ylisti elokuvaa ja antoi Titukselle kolme ja puoli tähteä neljästä.
Tituksesta on saatavilla monia eri DVD-julkaisuja.